รัฐบาลไทย-ข่าวทำเนียบรัฐบาล-นายกรัฐมนตรี ย้ำภาคอุตสาหกรรมมีบทบาทสำคัญต่อการพัฒนาเศรษฐกิจของประเทศ ฝากช่วยกันยกระดับอุตสาหกรรมพัฒนาผลิตสินค้าให้ตรงความต้องการของผู้บริโภค
วันอังคารที่ 28 มกราคม 2563
นายกรัฐมนตรี ย้ําภาคอุตสาหกรรมมีบทบาทสําคัญต่อการพัฒนาเศรษฐกิจของประเทศ ฝากช่วยกันยกระดับอุตสาหกรรมพัฒนาผลิตสินค้าให้ตรงความต้องการของผู้บริโภค
นายกรัฐมนตรี  เปิดสํานักงานใหม่ของสภาอุตสาหกรรมแห่งประเทศไทยอย่างเป็นทางการ ภายใต้แนวคิด "Smart Office & Smart Service" ย้ําภาคอุตสาหกรรมมีบทบาทสําคัญต่อการพัฒนาเศรษฐกิจของประเทศ ฝากช่วยกันยกระดับอุตสาหกรรมพัฒนาผลิตสินค้าให้ตรงความต้องการของผู้บริโภค
วันนี้ (27 ม.ค.63) เวลา14.00น.ณ ห้องออดิทอเรียม ชั้น4สภาอุตสาหกรรมแห่งประเทศไทย อาคารปฏิบัติการเทคโนโลยีเชิงสร้างสรรค์ มหาวิทยาลัยเทคโนโลยีราชมงคลกรุงเทพ ถนนนางลิ้นจี่ แขวงทุ่งมหาเมฆ เขตสาธร กรุงเทพฯพลเอก ประยุทธ์ จันทร์โอชานายกรัฐมนตรีและรัฐมนตรีว่ากากระทรวงกลาโหม เป็นประธานในพิธีเปิดสํานักงานใหม่ของสภาอุตสาหกรรมแห่งประเทศไทย (ส.อ.ท.) อย่างเป็นทางการ ภายใต้แนวคิด "Smart Office & Smart Service" ด้วยการนําเทคโนโลยีสมัยใหม่เข้ามาเพิ่มประสิทธิภาพการทํางานและการบริการ มุ่งสู่การเป็น "Service Organization" โดยมี นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม สมาชิกสภาอุตสาหกรรมฯ คณะผู้แทนจากทุกภาคส่วน ผู้บริหารหน่วยงานภาครัฐ ภาคเอกชน คณะทูตานุทูต และสื่อมวลชนเข้าร่วมงาน โดยนายกรัฐมนตรีกล่าวปาฐกถาพิเศษ สรุปสาระสําคัญ ดังนี้
นายกรัฐมนตรีกล่าวว่า ตลอดระยะ 5 ปีที่ผ่านมา รัฐบาลให้ความสําคัญกับภาคอุตสาหกรรมอย่างมาก ทั้งศึกษาและติดตามการดําเนินงานอย่างต่อเนื่อง รวมทั้งแต่งตั้งคณะกรรมการการค้าการลงทุน เพื่อส่งเสริมการลงทุนที่สอดคล้องกับบริบทสังคมและเทคโนโลยีที่เปลี่ยนแปลงทันกับสถานการณ์ ซึ่งอุตสาหกรรม สภาหอการค้า มีสัดส่วนมูลค่าผลิตภัณฑ์มวลรวมภายในประเทศ หรือGDPสูงถึงกว่าร้อยละ 30 ของจีดีพีรวมทั้งประเทศ หากช่วยกันยกระดับอุตสาหกรรมไทยให้มีศักยภาพการผลิตและการบริหารจัดการได้มากยิ่งขึ้นจะสามารถนํารายได้เข้าสู่ประเทศสูงขึ้นตามไปด้วยพร้อมขอให้ช่วยกันสร้างการเรียนรู้ให้ประชาชนในช่วงเปลี่ยนผ่านก้าวไปสู่ ความมั่นคง มั่งคั่ง และยั่งยืน สร้างความร่วมมือระหว่างกันให้มากยิ่งขึ้นทั้งในประเทศและต่างประเทศ
พร้อมกันนี้ นายกรัฐมนตรียังกล่าวถึงข้อจํากัดในการขยายตัวทางเศรษฐกิจของไทยในปี 2563 ว่า จากความผันผวนของระบบเศรษฐกิจและการเงินโลกที่ยังอยู่ในเกณฑ์สูง แต่เศรษฐกิจไทยก็มีแนวโน้มปรับตัวดีขึ้นจากปี 2562 ตามแนวโน้มการปรับตัวที่ดีขึ้นอย่างช้า ๆ ของเศรษฐกิจโลก การปรับตัวการค้าและการลงทุนระหว่างประเทศจากมาตรการกีดกันทางการค้า นอกจากนี้ ยังมีแรงขับเคลื่อนจากอุปสงค์ในประเทศที่ยังมีปัจจัยพื้นฐานอยู่ในเกณฑ์ดี ทั้งในด้านการลงทุนภาครัฐที่มีแนวโน้มเร่งตัวขึ้นตามการเบิกจ่ายภายใต้โครงการโครงสร้างพื้นฐานสําคัญ ๆ ที่มีกําหนดแล้วเสร็จและเปิดให้บริการในช่วงปี 2563–2564 และการเพิ่มขึ้นของกรอบงบประมาณรายจ่ายลงทุน การลงทุนภาคเอกชนที่มีปัจจัยสนับสนุนเพิ่มเติมจากการย้ายฐานการผลิตระหว่างประเทศ และการใช้จ่ายภาคครัวเรือนที่ยังมีปัจจัยสนับสนุนจากอัตราดอกเบี้ยและอัตราเงินเฟ้อที่อยู่ในระดับต่ํา รวมถึงแรงขับเคลื่อนเพิ่มเติมจากมาตรการบริหารเศรษฐกิจของภาครัฐ และแรงขับเคลื่อนจากภาคการท่องเที่ยว แม้ขณะนี้จะได้รับผลกระทบต่อการแพร่ระบาดของเชื้อไวรัสโคโรนา ซึ่งรัฐบาลได้เตรียมมาตรการรองรับไว้แล้ว อย่างไรก็ตาม การลงทุนต้องมีเหตุมีผลพอประมาณตามหลักปรัชญาเศรษฐกิจพอเพียง นอกจากผลกําไรที่ผู้ประกอบการได้รับ ยังต้องคํานึงถึงสิ่งที่ประชาขนโดยรวมจะได้รับประโยชน์ด้วย
รัฐบาลพยายามสร้างความสมดุลโดยมุ่งพัฒนาประเทศทั้งภาคการเกษตร ภาคการค้าบริการ และภาคอุตสาหกรรม ภายใต้ทรัพยากรของประเทศที่มีอยู่จํากัด เน้นการดูแลอย่างทั่วถึง ทั้งการส่งเสริมพัฒนาภาคเกษตร การส่งเสริมพัฒนาภาคอุตสาหกรรมซึ่งเป็นภาคที่สร้างมูลค่าเพิ่มให้กับผลิตผลต่างๆ ตลอดจนดูแลกลุ่มSMEsซึ่งเป็นวิสาหกิจส่วนใหญ่ของประเทศ เพื่อให้ทุกภาคส่วนต้องดํารงอยู่ได้ เติบโต และแข็งแกร่งไปด้วยกัน
ทั้งนี้ การขับเคลื่อนประเทศไทยในอนาคตจะต้องทําให้ระบบเศรษฐกิจของประเทศมีการเปลี่ยนแปลงในเชิงโครงสร้างที่เน้นในเรื่องเทคโนโลยี (Technology Based)อิงกับงานวิจัยและพัฒนา (R & D) มากขึ้น รวมทั้งต้องปรับเปลี่ยนโครงสร้างเศรษฐกิจไปสู่“Value–Base Economy”หรือ“เศรษฐกิจที่ขับเคลื่อนด้วยนวัตกรรม”ปรับเปลี่ยนจาก “ทํามากได้น้อย” มาเป็น“ทําน้อยได้มาก”โดยขับเคลื่อนให้เกิดการเปลี่ยนแปลงอย่างน้อยใน3มิติที่สําคัญ คือ1) เปลี่ยนจากผลิตสินค้าโภคภัณฑ์ไปสู่สินค้าเชิงนวัตกรรม2) เปลี่ยนจากการขับเคลื่อนประเทศด้วยการรับจ้างผลิต(OEM)ไปสู่การขับเคลื่อนด้วยวิทยาศาสตร์ เทคโนโลยี นวัตกรรม ความคิดสร้างสรรค์ และความรู้3) เปลี่ยนจากการแข่งขันแบบLocalไปสู่การแข่งขันแบบGlobal
นายกรัฐมนตรียังขอความร่วมมือภาคอุตสาหกรรมช่วยกันพัฒนาตามโมเดลไทยแลนด์4.0โดยถอดรหัสเป็นอุตสาหกรรม4.0 คือ การจับคู่กันระหว่างเทคโนโลยีและอินเทอร์เน็ตหรือดิจิทัลเพื่อใช้ในการผลิตสินค้า ตรงตามความต้องการเฉพาะของผู้บริโภคแต่ละราย โดยกําหนดแนวทางขั้นตอนที่จะก้าวไปถึงจุดดังกล่าวด้วยการส่งเสริม 10 อุตสาหกรรมเป้าหมายให้เป็นกลไกขับเคลื่อนเศรษฐกิจเพื่ออนาคต เสริมสร้างSMEsขับเคลื่อนเศรษฐกิจฐานราก ยกระดับผลิตภาพ มาตรฐาน และนวัตกรรม และปฏิรูปนิเวศอุตสาหกรรม หรือระบบEco-Systemเชื่อมโยงการผลิตและการตลาดกับเศรษฐกิจโลก (Connectivity) พร้อมเร่งผลักดันการพัฒนาเขตเศรษฐกิจพิเศษ เขตเศรษฐกิจพิเศษตามแนวชายแดน ละล่าสุดรัฐบาลกําลังเร่งผลักดันระเบียงเศรษฐกิจภาคตะวันออก หรือEEC (Eastern Economic Corridor)
สําหรับแผนดึงดูดการลงทุนภาคเอกชน รัฐบาลได้ให้สิทธิประโยชน์แก่นักลงทุนเพิ่มขึ้นจากเดิม จัดตั้งกองทุนพัฒนาความสามารถในการแข่งขันของผู้ประกอบการ ศูนย์บริการเบ็ดเสร็จการลงทุน (OneStop Service)อนุมัติการดําเนินการด้านสิ่งแวดล้อมและผังเมือง เพื่อความรวดเร็วในการออกใบอนุญาต การให้สิทธิในการทําธุรกรรมทางการเงินการใช้เงินตราต่างประเทศ และการจัดตั้งกองทุนในพื้นที่ร่วมกับชุมชนในท้องถิ่นด้วยทั้งหมดนี้จะเป็นโอกาสสําหรับนักลงทุน ผู้ประกอบการ ผู้ผลิตภาคอุตสาหกรรม ได้ใช้ประโยชน์จากการพัฒนาและการสนับสนุนจากรัฐบาล ผ่านการขับเคลื่อนของสภาอุตสาหกรรมไปสู่ผู้ประกอบการภาคเอกชนต่อไป
จากนั้น นายกรัฐมนตรี เยี่ยมชม Smart Office ของสภาอุตสาหกรรมฯ และชมนิทรรศการ ณ บริเวณ ชั้น8อาทิ นวัตกรรมและเทคโนโลยี สิ่งแวดล้อมและพลังงาน ยุทธศาสตร์การพัฒนาเชิงพื้นที่ Smart Bar Mobile Application โหลด-แสกน-เช็กข้อมูลสินค้า บาร์โค้ดสายพันธุ์ใหม่เพิ่มความปลอดภัยให้แก่ผู้บริโภค F.T.I. Academy โครงการ Energy Point Digital Transformation ด้วย AR และโรงงานอุตสาหกรรมเชิงนิเวศ (Eco Factory) เป็นต้น โดยนายกรัฐมนตรีได้ทดลองแสกนคิวอาร์โค้ดตรวจสอบที่มาของผลิตภัณฑ์และสินค้า และเยี่ยมชมบูธการออกใบรับรองมาตรฐานไม้ซึ่งเป็นการตรวจสอบและรับรองไม้ที่ปลูกเพื่อเศรษฐกิจไม่ใช่ไม้ตัด เพิ่อสนับสนุนการปลูกไม้เศรษฐกิจที่มีการจัดการอย่างยั่งยืนและแหล่งที่มาถูกต้องตามกฎหมายด้วย
-----------------
กลุ่มประชาสัมพันธ์และเผยแพร่ สํานักโฆษก